AFRIKAANSE OPSOMMING: Superkritiese ekstraksie word tans ondersoek as 'n moontlike altematief vir die prosesse wat huidiglik gebruik word om paraffiese wasse te fraksioneer. Die Iigter koolstofwasse word verwyder om die washardheid te verhoog en die temperatuurgebied waaroor die was smelt te verklein. Dit verbeter dan die was se kwaliteit en werkverrigting. Modelle wat die superkritiese ekstraksie proses akkuraat kan voorstel word egter benodig om die ekstraksie proses te kan evalueer en optimaal te bedryf. Daar is tans geen modelle beskikbaar wat die proses direk kan voorstel nie. Akkurate fase-ewewigsdata word benodig om bestaande modelle aan te pas vir gebruik in hierdie sisteme. Daar is egter baie min betroubare faseewewigsdata vir die superkritiese oplosmiddel - n-alkaan sisteme beskikbaar in die literatuur. 'n Sig-sel, waarrnee hierdie hoe druk data gemeet kan word, is ontwerp en ontwikkel. Die volgende binere fase ewewigte is in die temperatuur gebied 313 - 367 K gemeet: superkritiese CO2 met n-CI2, n-CI6, n-C20, n-C24, n-C28 en n-C36, en superkritiese Etaan met n-CI6, n-C24 en n-C28. Daar is gevind dat hierdie twee superkritiese oplosmiddelsisteme verskillende tipes fase-ewewigsgedragte openbaar. Die n-alkane het 'n baie boer oplosbaarheid in Etaan, maar deur superkritiese C02 in 'n ekstraksie kolom te gebruik, sal tot beheer oor die selektiwiteit van die ekstraksieproses lei. Uit die verskillende toestandsvergelykings wat ondersoek is, is daar gevind dat die Patel- Teja vergelyking die CO2 sisteme die beste kon beskryf en dat die Soave-Redlich-Kwong vergelyking die beste vergelyking was om die Etaan sisteme mee te modelleer. Beide die toestandsvergelykings se interaksie parameters het 'n funksionele verband met temperatuur en die n-alkaan asentrise faktor getoon. Dit is dus moontlik om waardes vir die parameters vir sisteme by ander temperature en met ander n-alkaan tipes te bepaal. Daar was gevind dat die bestaande toestandsvergelykings nie die die fase-ewewigte oor die hele eksperimenele gebied akkuraat kon voorstel nie. Dit kan toegeskryf word aan foute wat inherent is aan die vergelykings.